kardosdrur/scandi-wiki huggingface dataset:
Ellgau

Ellgau er en kommune i Landkreis Augsburg i Regierungsbezirk Schwaben i den tyske delstat Bayern, med med godt 1.000 indbyggere. Den er en del af Verwaltungsgemeinschaft Nordendorf.

Geografi 
Ellgau ligger cirka 25 kilometer nord for Augsburg tæt ved floden Lech, og knap 15 kilometer syd for byen Donauwörth.

Nabokommuner 
 Allmannshofen (Landkreis Augsburg)
 Meitingen (Landkreis Augsburg)
 Münster (Lech) (Landkreis Donau-Ries)
 Nordendorf (Landkreis Augsburg)
 Oberndorf am Lech (Landkreis Donau-Ries)
 Rain (Lech) (Landkreis Donau-Ries)
 Thierhaupten (Landkreis Augsburg)
 Westendorf (Landkreis Augsburg)
Emersacker

Emersacker er en kommune i Landkreis Augsburg i Regierungsbezirk Schwaben i den tyske delstat Bayern, med med godt 1.400 indbyggere. Den er en del af Verwaltungsgemeinschaft Welden.

Geografi 
Emersacker ligger ca. 25 kilometer nordvest for Augsburg ved kanten af Holzwinkels i Naturpark Augsburg-Westliche Wälder. Gennem Emersacker løber Laugna, der er en biflod til Zusam.
Solway Firth

Solway Firth er en fjordarm som danner en grænse mellem England og Skotland grænsende til Cumbria og Dumfries og Galloway. 

Fjorden strækker sig fra St Bees Head, akkurat syd for Whitehaven i Cumbria, til Mull of Galloway, på den vestlige ende af Dumfries og Galloway, ud i Det Irske Hav.

Karakteristika
Kystlinjen er karakteriseret af lavlandsområde med små højdedrag og mindre bjerge. 

Det er hovedsageligt et landligt område hvor befolkningen er sysselsat med fiske og jordbrug og er i sig selv  ikke bemærkelsesværdigt, undtagen større områder med salt og mudderflader som ofte har farlige steder med kviksand, som bevæger sig hvorfor besøgende ikke bør bævæge sig omkring på disse steder  uden at være ledsaget af folk fra lokalområdet.

Turisme
Turisme har i den senere tid bidraget til den lokale økonomi.

Forurening
Forsvarsdepartementet har i 1999 ladet militæret affyre mere end 6.350 runder indeholdende uran i fjorden. 

Tilstødende områder i Det Irske Hav er en anden kilde til radioaktiv forurening.

Filmindspilning
Området har været anvendt som lokation, Kirkcudbright (udtales Kur-coo-bree), for indspilning af filmen The Wicker Man med Edward Woodward i hovedrollen.

Naturværnsområde
Langs Solway er der en strækning med over 750 km² med steder af speciel videnskabelig interesse, såkaldt Sites of Special Scientific Interest (SSSIs), foruden nationalt naturværnsområde ved Caerlaverock.

Eksterne henvisninger 
 Sunday Herald: MoD ‘lied’ over depleted uranium – artikel om uran i Solway Firth

Fjorde
Englands geografi
Skotlands geografi
Galloway

Galloway (skotsk gælisk Gall-ghaidhealaibh eller Gallobha; lavlandsskotsk Gallowa) referer i dag til det tidligere amt Wigtownshire (indeholdte vestkysten Western Seaboard, Galloway Hills i nord og floden Cree i øst) og tidligere også været under en administration kaldt Stewart, under betegnelsen Stewartry of Kirkcudbright (som strækker sig fra Nith til Cree, og er ligeledes bundet af Galloway Hills i nord).

Galloway ligger i det sydvestlige Skotland, men området har varieret meget i historiens gang. Det er dele af rådet for Dumfries and Galloway. Galloway er også navnet på en hårdfødt race af sorte, hornløse kvæg som stammer fra regionen (og også til den mere karakteristiske Belted Galloway eller Beltie).

Navn 
Nogle forskere har foreslået at navnet Galloway kommer fra Gallgaidhill. En lokalhistoriker ved navn Daphne Brooke mener at navnet var afledet fra 'Caleddon, den brythoniske form af navnet skrevet på latin som Caledonia. Mutationen vil have givet Caleddon, Callewyddon, Callewydd, Galloway, – et mustationsmønster man også har set i andre brythoniske stednavne.

Alternativt kan navnet være et i en serie af germanske stednavne som begynder med Gal og betyder "fremmede" eller "udlændinge".

Kendte personer fra Galloway 
 Fergus af Galloway

Skotlands geografi
Den farlige alder

Den farlige Alder er en dansk stumfilm fra 1911, produceret af Nordisk Film og instrueret af August Blom. Filmen er en filmatisering af den danske forfatterinde Karin Michaëlis bog af samme navn fra 1910 og berøre temaet om modne kvinder og seksualitet. Karin Michaëlis bog var første del af en dobbeltroman, som vakte en del opmærksomhed og blev filmatiseret i både Danmark, Tyskland og USA. Bogen blev samme år oversat til tysk og solgte her 86.000 eksemplarer på kun 14 dage. Filmen er i genren den såkaldte "erotisk melodrama", og blev anset for særdeles dristig i samtiden, flere stede blev den kraftigt censureret eller fuldstændig forbudt. Denne film, som flere andre i genren, blev anset for specielt kontroversielle da den brød med de traditionelle kønsroller; kvinder med udfarende seksuel drift, og mændene som ofte. Ifølge Marguerite Engberg var det netop denne type kvindekarakter, en karikatur af den, der ledte til den klassiske filmstereotype : filmvampyren – el. vamp.

Handling 

Den 40 år gamle enkegrevinde Elsie von Lindtner (Gerda Christophersen) som er amourøst interesseret i sin datter Lisas (Clara Wieth) forlovede Leopold von Würzen (Valdemar Psilander). Under fejringen af de to unge menneskers forlovelse, forfører Elsie datterens mand, og datteren overrasker de to midt i et kys. Datteren rejser bort og Elsie og Leopold gifter sig. Men efter et par års ægteskab er de langt fra så lykkelige som de kunne ønske sig, hun har fortsat sit løsslupne udsvævende liv, mens han sidder derhjemme og har mørke tanker over sit liv. Elsie bliver inviteret til en fest hvor den italienske sanger Enrice Vallé (Aage Hertel) skal optræde. Samtidigt med festen har Leopold besluttet sig for at forlade Elsie og tage på en længere rejse. Han efterlader et afskedsbrev, og da Elsie senere læser det inviterer hun Enrice hjem og forfører ham, og sammen rejser de to til Paris, hvor hun igen fortsætte sit udsvævende liv med mange yngre mænd. Noget tid senere bliver Elsie syg, hun indlægges dødeligt syg på et sanatorium, og skriver efter datteren og manden (Leopold). Datteren kommer lige tids nok før moderen dør, mens manden kommer for sent. De to mødes da, men skilles igen. Hun ud for at møde verdenen, tilsyneladende lykkelig, han ud for at duellere med Enrice, for at have forbrudt sig på hans ære ved at have haft en affære med hans kone. Han bliver dødeligt såret og filmen afslutter med teksten: "Dødelig saaret af Modstanderens Kugle ender hansit forspildte Liv for den Kvindes skyld, der ødede Livet for ham.".

Medvirkende

Noter

Eksterne henvisninger 
 

Film instrueret af August Blom
Danske film fra 1911
Film i sort-hvid
Stumfilm fra Danmark
Dramafilm fra Danmark
Film baseret på bøger
Film fra Nordisk Film
2 Minutes to Midnight

2 Minutes to Midnight er den tiende single udgivet af Iron Maiden, og det andet spor fra deres album Powerslave fra 1984. Singlen blev udgivet 6. august 1984 og blev nr. 11 på den britiske singlehitliste. Sangen var skrevet af Adrian Smith og Bruce Dickinson. 

Sangen har referencer til Dommedagsuret, det symbolske ur som bruges af Bulletin of the Atomic Scientists. I september 1953 nåede uret 11:58, det tætteste det nogensinde nåede til midnat. Dette skete da USA og Sovjetunionen testede Hydrogenbomber indenfor ni måneder efter hinanden. Denne sang viser et klart anti-krigs-synspunkt. Den første guitarsolo spilles af Dave Murray fulgt af en guitarsolo spillet af Adrian Smith.

Den første B-side er en coverversion af det britiske progressiv rock-band Beckett's "Rainbow's Gold".

En anden B-side, med titlen "Mission from 'Arry", er en optagelse af en diskussion mellem bassist Steve Harris og trommeslager Nicko McBrain.

Sangen var med i Grand Theft Auto: Vice City.

Spor 
 "2 Minutes to Midnight" (Adrian Smith, Bruce Dickinson): 6:04
 "Rainbow's Gold" (Beckett cover): 4:57
 "Mission from 'Arry": 6:43

Musikere 
Bruce Dickinson – vokal
Dave Murray – guitar
Adrian Smith – guitar, baggrundsvokal
Steve Harris – basguitar, baggrundsvokal
Nicko McBrain – trommer

Hitlister 
 UK Singles Chart Nr. 11

Trivia 
Sangen er 5 minutter og 59 sekunder lang, hvilket når det fordobles giver 11:58, ligesom sangen beskriver.

Iron Maiden
Singler fra 1984
Randy Blythe

Randy Blythe (født 21. februar 1971) er vokalist i det amerikanske band Lamb of God.

Biografi 
Randy Blythe kom med i Lamb of God, der dengang var kendt som Burn the Priest, i slutningen af 1996.

Diskografi

Med Burn the Priest 
 1998: Sevens and More
 1999: Burn the Priest

Med Lamb of God 
 2000: New American Gospel
 2003: As the Palaces Burn
 2004: Ashes of the Wake
 2005: Killadelphia (livealbum)
 2006: Sacrament
 2009: Wrath

Se også 
 Lamb of God

Lamb of God
Sangere fra USA
Heavy metal-musikere fra USA
Koklokke

En koklokke er et musikinstrument som bruges indenfor flere stilarter af musik, deriblandt salsa og sjældent i popmusik. Den er opkaldt efter den lignende klokke som historisk er blevet brugt af hyrder til at holde styr på hvor deres køer var.

Musikinstrumenter
Machine Head (album)

Machine Head er det sjette Deep Purple-studiealbum. Det blev indspillet på Grand Hotel Montreux, Schweiz i december 1971 med Rolling Stones Mobile Studio, og udgivet i marts 1972.

Albummet er ofte blevet kaldt meget indflydelsesrigt i udviklingen af heavy metal-musikgenren. Det er Deep Purples mest succesrige album, og det nåede toppen af mange landes hitlister efter sin udgivelse. I 2001 satte magasinet Q det på listen over de 50 Mest Heavy Album Nogensinde.

Spor 
Alle sange skrevet af Ritchie Blackmore, Ian Gillan, Roger Glover, Jon Lord og Ian Paice.

 "Highway Star" – 6:05
 "Maybe I'm a Leo" – 4:51
 "Pictures of Home" – 5:03
 "Never Before" – 3:56
 "Smoke on the Water" – 5:40
 "Lazy" – 7:19
 "Space Truckin'" – 4:31

25. jubilæums genudgivelse på cd

Cd 1: The 1997 Remixes 
 "Highway Star" – 6:39
 "Maybe I'm a Leo" – 5:25
 "Pictures of Home" – 5:21
 "Never Before" – 3:59
 "Smoke on the Water" – 6:18
 "Lazy" – 7:33
 "Space Truckin'" – 4:52
 "When a Blind Man Cries" – 3:33

Cd 2: The Remasters 
 "Highway Star" – 6:08
 "Maybe I'm a Leo" – 4:52
 "Pictures of Home" – 5:08
 "Never Before" – 4:00
 "Smoke on the Water" – 5:42
 "Lazy" – 7:24
 "Space Truckin'" – 4:35

25. jubilæums-bonusspor 
  "When a Blind Man Cries" (original B-side) – 3:32
 "Maybe I'm a Leo" (Kvadrofonisk mix) – 5:00
 "Lazy" (Kvadrofonisk mix) – 6:57

Musikere 
 Ritchie Blackmore – el-guitar
 Ian Gillan – sang, mundharmonika
 Roger Glover – bas
 Jon Lord – piano, el-orgel, keyboard
 Ian Paice – trommer

Eksterne henvisninger 
 Overblik over Machine Head
 


Deep Purple-album
Album fra 1972
Ryparken

Ryparken er dels et kvarter på Østerbro i København på grænsen til Hellerup, dels navnet på den primære gade gennem kvarteret. Området indeholder flere skoler, et idrætsanlæg, et supermarked, en skov og meget andet. Den har også sin egen S-banestation, Ryparken Station.

Gaden 
Gaden Ryparken er ca. 500 meter lang og strækker sig fra krydset mellem Emdrupvej/Helsingørmotorvejen i vest og Rymarksvej i øst. Adgangsstierne til boligbebyggelsen har siden 1933 heddet Ryparken. Selve gaden nordvest for bebyggelsen hed oprindeligt Ole Nielsens Vej, opkaldt efter en lokal gårdejer fra 1800-tallet. I 1970 indgik den i Rymarksvej for siden i 1989 at blive en del af Ryparken i stedet for. Adgangsstierne er ensrettet i to retninger. Det højeste gadenummer er 216. Numrene er – på grund af det indviklede gadeforløb med de mange ens navne – vanskelige at hitte rundt i.

Bebyggelsen 
Ryparken er også navnet på hele bebyggelsen, der ligger nord og syd for selve gaden, og på S-togsstationen i nærheden. S-togsstationen er opført i 1934 som Lyngbyvej Station, men skiftede i 1972 navn til Ryparken Station.

Bebyggelsen er fra 1934. Den er af gule mursten med hvide altaner og kraftigt rødmalede døre og vinduer. Der er græsplæner mellem med træer, bænke og legepladser. Nogle af træerne er ældre end Ryparken. I de første årtier efter opførelsen blev området beboet af tidens kulturradikale mellemlag, bl.a. aborttilhængeren Jonathan Leunbach. Af denne grund kaldes området for ”Sexualparken”. Udtrykket er benyttet af Hans Scherfig i "Idealister".

I 1950’erne boede her primært arbejdere, hvoraf de fleste kom fra den bedrestillede del af arbejderklassen og laverestående funktionærer: Fx politibetjente, cigarsortererer, skræddermestre, lagerchefer, sporvognsfunktionærer og maskinreperatører.

Bortset fra et par butikker, et bestyrelseskontor, en kiosk, en VVS-installatør og en hypnotisør ud mod Lyngbyvej er der i dag kun beboelse i tre og fire etager. „Skolen i Ryparken” ligger i nr. 81.

Der lå tidligere et idrætsanlæg med bl.a. boldbaner og en midlertidig skøjtehal ved Ryparken. Med vedtagelsen af anlæggelsen af Nordhavnsvej, der forbinder Lyngbyvejen med Kalkbrænderihavnsgade, er store dele af friluftsarealerne imidlertid inddraget.

Dele af filmen Udenfor kærligheden er optaget i Ryparken.

Skoler 
 Ryparken Lille Skole.
 Karoline Skolen.
 Bjørns International School.
 Ryparken Skole.

Eksterne henvisninger

Noter 

Kvarterer i Østerbro
Gader på Østerbro
Extreme Noise Terror

Extreme Noise Terror (ofte forkortet ENT) er et crust punk og ekstremmetal-band, oprindeligt fra Ipswich i England. Det blev dannet i januar 1985, og er et af de vigtigste tidlige britiske grindcore-bands.

ENT startede oprindeligt som et hardcore punk-band. Det blev imidlertid hurtigt klart ud fra tidlige koncerter, at de var langt mere ekstreme end de fleste andre bands indenfor den genre. Sammen med Napalm Death bidrog Extreme Noise Terror til at karakterisere den tidlige, arketypiske grindcore-lyd: Skarpe politiske tekster, kværnende guitarer, ekstremt hurtigt tempo og ofte meget korte sange.

ENT er bemærkelsesværdige for bandets brug af to sangere. I 1992 optrådte Extreme Noise Terror live med dansemusik-gruppen The KLF på Brit Awards. De arbejdede også på The KLF's opgivne album The Black Room.

Medlemmer 
De oprindelige medlemmer var:
 Dean Jones – Vokal
 Phil Vane – Vokal
 Pete Hurley – Guitar
 Jerry Clay – Bas
 Darren Olley (Pigkiller) – Trommer

Andre medlemmer var:
 Mick Harris – Trommer
 Mark Gardner – Bas
 Stick Dickens – Trommer
 Pete Nash – Bas
 Mark Bailey – Bas
 Tom Croft – Gæstevokal på Phonophobia
 Ali Firouzbakht – Guitar
 Lee Barrett – Bas
 Was – Trommer
 Mark Greenway – Vokal
 John Borley – Guitar

Bandet nuværende line-up består af Dean Jones og Phil Vane (som begge har været med helt fra starten) samt:
 Ellery Hardon – Vokal
 Mic Hourihan – Trommer
 Staff Glover – bas
 Ollie Jones – guitar 
 Woody – guitar

Diskografi 
 Earslaughter Delt LP med Chaos UK (1986) Manic Ears Records
 The Peel Sessions 12" (1987) Strange Fruit Records
 A Holocaust in Your Head LP (1988) Head Eruption Records
 Are You That Desperate EP (1989) Crust Records USA
 In It For Life Delt LP med Filthkick (1989) Sink Below Records
 The Peel Sessions '87-'90 CD/LP (1990) Strange Fruit Records
 The Split Noize Live Ep Delt EP med Patareni (1990) FalSanja Kol'ko'S Records / Debilana Sound
 Earslaughter live LP (1990) Headache Records
 Live & Loud live CD (1990)
 Ear Terror ??? (1991) Headache Records
 A Holocaust in Your Head CD (1991) Distortion Records
 Phonophobia 12" (1991) Discipline Records
 «3 a.m. Eternal» (med The KLF) limited edition 7" (1992) KLF Communications
 Retro-bution CD/LP (1992) Earache Records
 Damage 381 CD (1997) Earache Records
 The Peel Sessions LP (1998) Discipline Records (Reprint)
 Being and Nothing CD (2001) Candlelight Records
 From One Extreme to Another DVD (2003) Candlelight Records
 "Hatred and the Filth" Single (2004) Distortion Records
 Split EP with Driller Killer (2006) Osmose Productions

Fodnoter

Eksterne henvisninger 
 Extreme Noise Terror's officielle webside 
 

Punkgrupper fra Storbritannien
Fenriz

Gylve Fenris Nagell, bedre kendt som Fenriz, (født Leif Nagell 28. november 1971) er en norsk musiker.
Fenriz er bedst kendt som trommeslager, og sanger i black metal-bandet Darkthrone. Af andre kendte bands han har været medlem af kan nævnes: Dødheimsgard, Isengard og Storm.

Fenriz er kendt for ikke at bryde sig om andet end selve musikken, og nægter at spille live med Darkthrone. Han har også et åbent sind med hensyn til fildeling og i 2004 sagde han nej til en Alarmpris-nominering, fordi han ikke ønskede at være en del af den "glamourøse showbusiness-del" af musikmiljøet.

Musikprojekter Fenriz har været involveret i 
 Darkthrone – Trommer og somme tider sang (1986 – )
 Dødsheimgard – Sang, bas (1994 – 1995)
 Isengard – Alle instrumenter (1989 – 1995)
 Storm – Trommer, sang (1993 – 1995)
 Valhall – Trommer (1987-1989)
 Neptune Towers – Keyboard (1993-1995)
 Eibon – Trommer (1999-?)
 Strid
 Vombator
 DJ Ebola (Ikke den tyske dj med samme navn)
 DJ Evelen

Gæsteoptrædender 
 Satyricon – Sangtekst på Nemesis Divina (1996 og trommer på Rebel Extravaganza (1999)
 Ulver – Vokal på sangen "A Song of Liberty Plates 25-27" fra albummet Themes from William Blake's The Marriage of Heaven and Hell (1998)
 Aura Noir – Vokal på Increased Damnation (2000) ogThe Merciless (2004)
 Cadaver Inc. – Baggrundsvokal
 Thorns – Guitar og trommer
 Seth – Sangtekster

Referencer

Eksterne henvisninger 
 

Heavy metal-musikere
Keyboardspillere fra Norge
Guitarister fra Norge
Sangskrivere fra Norge
Sangere fra Norge
Trommeslagere fra Norge
Norsksprogede forfattere fra Norge
Marius Pedersen A/S

Marius Pedersen A/S er en landsdækkende miljøvirksomhed, og moderne affaldsbehandling udgør den primære aktivitet. Hovedkontoret ligger på Fyn og virksomhedens aktiviteter omfatter indsamling, transport, sortering, afsætning og genvinding af affald og genanvendelige materialer. 

Med basis i de danske miljøaktiviteter har virksomheden udviklet sig til en international miljøkoncern med datterselskaber i Tjekkiet og Slovakiet. 

Virksomheden er i konstant udvikling med skarpt fokus på alle aspekter inden for moderne affaldsbehandling. 

Marius Pedersen koncernen ejes af Entreprenør Marius Pedersens Fond.

Historie 

Virksomhedens rødder går tilbage til 1925. Marius Pedersen var en innovativ entreprenør, der i begyndelsen tilbød de fynske kommuner at vedligeholde de kommunale veje ved hjælp af den vejtromle, han selv havde bygget. Over tid udviklende han flere vejmaskiner, og entreprenørforretningen voksede støt. I 1970 blev aktiviteterne udvidet til også at omfatte ydelser inden for affaldshåndtering.

Eksterne henvisninger 
 Virksomhedens officielle hjemmeside

Miljøvirksomheder i Danmark
Gaahl

Gaahl (født Kristian Eivind Espedal i 1975 i Espedal) er en norsk black metal-vokalist og hobbymaler. Han er bedst kendt fra bandet Gorgoroth.

Musikkarrieren 
Gaahl's første band var Trelldom, et bergensk black metal-band som blev startet i 1992. Trelldom udgav sit første album, Til Evighet, i 1995. Deres andet album Til et annet... kom i 1998. Samme år blev Gaahl medlem af Gorgoroth og Trelldom blev et sideprojekt. På denne tid havde Gorgoroth udgivet tre studiealbum, og deres fjerde, Destroyer, var tæt på udgivelse. Gaahl sang kun på titelsporet af dette album. Resten havde deres tidligere vokalist Pest allerede indspillet. I 1998 startede Gaahl også to nye sideprojekter, kaldet Gaahlskagg og Sigfader. Begge disse to bands er et samarbejde med Stian "Skagg" Lægreid.

Religion og tro 
Gaahl er kendt som satanist i medierne. Dette siger han selv at han ikke er, men accepterer at blive kaldt det. Ifølge ham selv er han i virkeligheden shamanist og mener alt i naturen er besjælet. Han mener at alt i naturen har en mening og er lige meget værd, er vegetar og modstander af dyremishandling.
Gaahl er også en stor tilhænger af norrøn mytologi og kultur, hvor enkeltpersoner ikke er "gode" eller "onde", men har forskellige sider af deres personlighed, i modsætning til f.eks kristendommen hvor godhed er defineret. I dokumentaren Metal: A Headbanger's Journey fortalte Gaahl at han støttede kirkebrande fuldt ud og at dette var noget Norge og verden kom til at se mere af i fremtiden.

Voldshandlinger 
I 2001 blev Gaahl dømt til et års fængsel samt 158.000 kroner til offeret for legemsfornærmelse i Høyanger. I 2002 blev han på ny dømt for vold, efter at han mishandlet en anden mand i timevis. Det blev også sagt at Gaahl skal have truet med at tappe næseblod fra offeret og truet med at drikke det. Gaahl hævder selv at bloddrikningen aldrig skete, men står for resten, angrer ikke, og hævder han handlede i selvforsvar. For mishandlingen blev Gaahl dømt til 14 måneders fængsel og at betale offeret 190.000 kroner. Gaahl blev løsladt i december 2006.

Diskografi

Med Gorgoroth 
 1998: Destroyer, or About How to Philosophize With the Hammer (spor 1)
 2000: Incipit Satan
 2003: Twilight of the Idols
 2006: Ad Majorem Sathanas Gloriam
 2008: Black Mass Kraków 2004

Med Trelldom 
 1994: Disappearing of the Burning Moon (demo)
 1995: Til Evighet
 1998: Til et Annet...
 2007: Til Minne...

Med Gaahlskagg 
 1999: Erotic Funeral Party I / Styggmyrs Triumf (split med Stormfront)
 2000: Erotic Funeral

Med Sigfader 
 1999: Sigfaders Hevner

Med God Seed 
 2012: Live at Wacken (optaget i 2008)
 2012: I Begin

Med Wardruna 
 2009: Runaljóð - Gap Var Ginnunga
 2013: Runaljóð - Yggdrasil

Referencer

Eksterne henvisninger 

 Gorgoroths officielle hjemmeside 
 Trelldoms officielle hjemmeside 
 
 http://www.aftenposten.no/english/local/article783522.ece  

Heavy metal-musikere
Sangere fra Norge
Vegetarer
Ved fængslets port

Ved fængslets port er en dansk stumfilm fra 1911, produceret af Nordisk Film og instrueret af August Blom. Manuskriptet er af den århusianske bibliotekar Erling Stensgaard (1876-1966) og hans hustru Ljut Stensgaard. Filmen er i genren den såkaldte "erotisk melodrama" og var i genrefamilie med en anden film af August Blom Den farlige alder, også fra 1911. Filmen var Valdemar Psilanders debut hos Nordisk Film og en af selskabets mest succesfulde film.

Handling 

Valdemar Psilander spiller Aage Hellertz, søn af etatsrådinde Metha Hellertz (Augusta Blad). Han har forelsket sig i almuepigen Anna (Clara Wieth), datter af pengeudlåneren Hansen (Holger Hofman). Moren er meget imod dette forhold, til en pige der er under hans stand, så hun slår hånden af ham, hvorefter de to flytter sammen. Men Aage har en ødsel livsstil og låner penge af Hansen, og ender i stor gæld og da han til slut ikke mere kan se nogen udvej overvejere han først selvmord, men ombestemmer sig og forfalsker i stedet en check med morens underskrift og bruger den til at tilbagebetale sin gæld til Hansen. Senere fortæller han Anna hvad han har gjort. Hun tilskynder ham til at indrømme hans forfalskning over for moderen, men moderen afviser ham. Han sidder nu på en knejpe og drikker og beslutter sig for at stjæle nogle penge fra sin mor. Om natten sniger han sig ind i huset, bryder hendes chatol op og tager pengene fra skuffen, men han får alligevel dårlig samvittighed og lægger pengene tilbage. I mellemtiden er moren blevet vækket og når at se ham lægge pengene tilbage. Hun tilgiver sønnen og da en nabo kommer med en politibetjent sender hun dem væk. Moderen og sønnen går nu sammen op til Hansen – pengeudlåneren – for at få tilbagebetalt det udestående. Men i mellemtiden har Anna, hans kæreste og pengeudlånerens datter, også opsøgt Hansen og revet gældsbeviset fra ham og brændt det. Dette chokerer pengeudlåneren så meget at han dratter død om på stedet. Og det hele ender lykkeligt med at de tre bliver forenet, og moren acceptere deres forhold.

Medvirkende

Titler 
 Alternative danske titler:
 Foran Fængslets Port
 Storstadens Fristelser

 Udenlandske titler:
 eng. Temptations of a great city
 fr. Les tentations de la grande ville
 ty. Versuchungen der Grossstadt

Restauration 
Ved fængslets port er blevet restaureret i en ny digitaliseret udgave og genudgivet af Det Danske Filminstitut. Den nye udgave kommer i en DVD-samling der også inkluderer stumfilmen Dødsspring til Hest fra Cirkuskuplen (instruktør Eduard Schnedler-Sørensen, 1912).

Noter

Eksterne henvisninger 
 Ved fængslets port i komplet version på filmstriben.dk
 Ved fængslets port på danskfilmogtv.dk
 

Film instrueret af August Blom
Danske film fra 1911
Film i sort-hvid
Stumfilm fra Danmark
Dramafilm fra Danmark
Film fra Nordisk Film